## Odluka o naknadi troškova nadzora kakvoće proizvoda pri uvozu i izvozu

### NN 42/1996 (28.5.1996.), Odluka o naknadi troškova nadzora kakvoće proizvoda pri uvozu i izvozu

# **VLADA REPUBLIKE HRVATSKE**

Na temelju članka 10. stavka 2. Zakona o nadzoru kakvoće određenih proizvoda
pri uvozu i izvozu ("Narodne novine", broj 21/95), Vlada Republike Hrvatske
je na sjednici održanoj 23. svibnja 1996. godine donijela

## **ODLUKU**

### **O NAKNADI TROŠKOVA NADZORA KAKVOĆE PROIZVODA PRI UVOZU I IZVOZU**

I.

Visina naknade za pokrivanje troškova nadzora kakvoće proizvoda koji
podliježu nadzoru kakvoće pri uvozu i izvozu po posebnim propisima utvrđuje
se ovisno o vrsti i količini proizvoda i iznosi:

a) **prehrambeni proizvodi**

1. Za pošiljke proizvoda za koje se nadzor kakvoće obavlja samo senzorskim
pregledom

do 10 t 40,00 kn,

a za svaku sljedeću tonu, odnosno svaku započetu tonu povećava se za
2,00 kn.

2. Za pošiljke proizvoda za koje se nadzor kakvoće obavlja senzorskim
pregledom i ispitivanjem kod stručne institucije

do 10 t 50,00 kn,

a za svaku sljedeću tonu, odnosno svaku započetu tonu povećava se za
2,00 kn.

3. Za konje za klanje i druge kategorije konja, za goveda za klanje,
uključujući telad i junad za tov i klanje, osim stoke za rasplod, plaća
se naknada od 10 kn po grlu.

b) **neprehrambeni proizvodi**

1. Za tehnički složene proizvode za koje postoji obveza atestiranja,
izdavanja jamčevnog lista te osiguranja servisa i rezervnih dijelova

po komadu 1,00 kn.

2. Za pošiljke proizvoda za koje se nadzor kakvoće obavlja senzorskim
pregledom, atestiranjem odnosno ispitivanjem kod stručne institucije:

do 1000 komada ili pari 50,00 kn,

a za svakih sljedećih 100 komada ili pari po 5,00 kn,

do 10 t 50,00 kn,

a za svaku sljedeću tonu, odnosno svaku započetu tonu povećava se za
5,00 kn,

do 10 m3 50,00 kn,

a za svaki sljedeći m3 povećava se za 5,00 kn.

II.

Naknada iz točke I. ove Odluke povećava se za 100% za nadzor koji se
obavlja noću, nedjeljom ili u dane blagdana.

Pod noćnim radom, u smislu stavka 1. ove točke podrazumijeva se rad
od 19 do 6 sati.

III.

Uvoznik odnosno izvoznik dužan je uz zahtjev za nadzor kakvoće proizvoda
nadležnom tržišnom inspektoru priložiti dokaz o uplati naknade iz točaka
I. i II. ove Odluke.

Naknada iz stavka 1. ove točke prihod je državnog proračuna, a uplaćuje
se na račun 30102-630-16 (21-7005) - prihodi republičkih tijela i organizacija.

IV.

Ako uvoznik odnosno izvoznik ne pripremi pravodobno proizvode za pregled,
a inspektor iziđe na mjesto pregleda u određeno vrijeme, dužan je za njegov
izlazak platiti 40,00 kn po satu čekanja.

Ako se pregled proizvoda obavlja izvan sjedišta inspekcije, uvoznik
odnosno izvoznik dužan je na ispostavljeni račun platiti putne troškove.

V.

Danom primjene ove Odluke prestaje važiti Odluka o visini i načinu plaćanja
naknade za pokriće troškova kontrole kvalitete poljoprivrednih i prehrambenih
proizvoda u vanjskotrgovinskom prometu ("Narodne novine", broj 20/93).

VI.

Ova Odluka stupa na snagu danom objave u "Narodnim novinama", a primjenjivat
će se od 1. lipnja 1996. godine.

Klasa: 336-01/96-01/02

Urbroj: 5030116-96-1

Zagreb, 23. svibnja 1996.

Predsjednik

**mr. Zlatko Mateša,** v. r.

Odluka, NN 42/1996-833